ಮಕ್ಕಳಿಗೆ ಮನೆಯಲ್ಲೇ ಮಾಡಿಕೊಡಿ ಶೇಂಗಾ ಚಿಕ್ಕಿ

ಸಿಹಿತಿಂಡಿ ಅಂದ್ರೆ ಯಾರಿಗೆ ಇಷ್ಟ ಇಲ್ಲಾ ಹೇಳಿ. ಮಕ್ಕಳಿಂದ ಹಿಡಿದು ದೊಡ್ಡವರವರೆಗೂ ಎಲ್ಲರಿಗೂ ಇಷ್ಟ. ಸ್ವೀಟ್‌ ಅಲ್ಲಿ ಚಿಕ್ಕಿ ಅಂದ್ರೆ ಅಂತೂ ಮಕ್ಕಳು ಬಾಯಿ ಚಪ್ಪರಿಸಿಕೊಂಡು ತಿಂತಾರೆ. ಶೇಂಗಾ ಆರೋಗ್ಯಕ್ಕೂ ತುಂಬಾ ಒಳ್ಳೆಯದು. ಅಂಗಡಿಗಳಿಂದ ಚಿಕ್ಕಿಯನ್ನ ತೆಗೆದುಕೊಂಡು ತಿಂತೀರಾ, ಹಾಗಿದ್ರೆ ಇಲ್ಲಿದೆ ಮನೆಯಲ್ಲೇ ಚಿಕ್ಕಿ ತಯಾರಿಸುವ ಸುಲಭ ವಿಧಾನ

ಬೇಕಾಗುವ ಸಾಮಾಗ್ರಿಗಳು:
ಶೇಂಗಾ – 200 ಗ್ರಾಂ
ಬಿಳಿ ಬೆಲ್ಲ – 250 ಗ್ರಾಂ
ತುಪ್ಪ – 2 ಟೀಸ್ಪೂನ್
ಅಡುಗೆ ಸೋಡಾ – ಸ್ವಲ್ಪ
ತುರಿದ ಒಣ ಕೊಬ್ಬರಿ- 50 ಗ್ರಾಂ
ರೋಸ್ ಎಸೆನ್ಸ್ – ಒಂದು ಟೀಸ್ಪೂನ್‌

ಮಾಡುವ ವಿಧಾನ:
*ಮೊದಲು ಒಲೆಯ ಮೇಲೆ ಬಾಣಲೆ ಇಟ್ಟು ಶೇಂಗಾ ಹಾಕಿ. ಶೇಂಗಾಗಳನ್ನು ಕೆಂಪಾಗುವಂತೆ ಚೆನ್ನಾಗಿ ಫ್ರೈ ಮಾಡಿ.
*ಶೇಂಗಾಗಳು ಬೇಯಿಸಿದ ನಂತರ ಸಿಪ್ಪೆಯನ್ನು ತೆಗೆದುಹಾಕಿ.
*ಸಿಪ್ಪೆ ತೆಗೆದ ಶೇಂಗಾ ಬಟ್ಟೆಯಲ್ಲಿ ಹಾಕಿ ಲತ್ತುಗುಣಿಯಿಂದ ಒತ್ತಬೇಕಾಗುತ್ತದೆ. ಲತ್ತುಗುಣಿ ಹೀಗೆ ಉರುಳಿಸುವುದರಿಂದ ಶೇಂಗಾ ಸಣ್ಣಗೆ ಒಡೆಯುತ್ತವೆ. ಚಿಕ್ಕಿ ತುಂಬಾ ಚೆನ್ನಾಗಿ ಆಗುತ್ತದೆ.
*ಪಾತ್ರೆಯನ್ನು ಒಲೆಯ ಮೇಲೆ ಇರಿಸಿ. ಅದಕ್ಕೆ ಬಿಳಿ ಬೆಲ್ಲ ಹಾಕಿ.
*ಬೆಲ್ಲದಲ್ಲಿ ಒಂದು ಹನಿ ನೀರು ಕೂಡ ಹಾಕಬೇಡಿ. ಬೆಲ್ಲವು ಶಾಖದಲ್ಲಿ ಕರಗುತ್ತದೆ.
*ಬೆಲ್ಲವು ಸಂಪೂರ್ಣವಾಗಿ ಕರಗಿ ಬೆಲ್ಲದ ಪಾಕ ಸಿದ್ಧವಾಗುತ್ತದೆ. ನಂತರ, ಅರ್ಧ ಚಮಚ ತುಪ್ಪವನ್ನು ಸೇರಿಸಿ ಮತ್ತು ಮಿಶ್ರಣ ಮಾಡಿ.
*ಬೆಲ್ಲದ ಪಾಕ ಕೆಂಪು ಬಣ್ಣಕ್ಕೆ ಬಂದಾಗ ಸ್ವಲ್ಪ ಕಟುವಾದ ವಾಸನೆ ಬರುತ್ತದೆ. ಈಗ ಒಲೆಯನ್ನು ಕಡಿಮೆ ಉರಿಯಲ್ಲಿ ಹಾಕಿ. ಈ ಹಂತದಲ್ಲಿ ಚಿಟಿಕೆ ಅಡುಗೆ ಸೋಡಾ ಸೇರಿಸಿ ಚೆನ್ನಾಗಿ ಮಿಶ್ರಣ ಮಾಡಿ.
*ಅಡುಗೆ ಸೋಡಾವನ್ನು ಸೇರಿಸುವುದರಿಂದ ಪಾಕ ಸ್ವಲ್ಪ ಉಬ್ಬುತ್ತದೆ. ನಂತರ ಈ ಪಾಕಕ್ಕೆ ಶೇಂಗಾ, ಒಣ ಕೊಬ್ಬರಿ ತುರಿ ಮತ್ತು ರೋಸ್ ಎಸೆನ್ಸ್ ಹಾಕಿ ಚೆನ್ನಾಗಿ ಮಿಕ್ಸ್ ಮಾಡಿ.
*ಬೆಲ್ಲವನ್ನು ಚೆನ್ನಾಗಿ ಮಿಶ್ರಣ ಮಾಡಿ.
*ಮಿಶ್ರಣವನ್ನು ತುಪ್ಪ ಸವರಿದ ತಟ್ಟೆಯಲ್ಲಿ ಹಾಕಿ ಎಲ್ಲಾ ಕಡೆ ಹರಡಿ.
*ನಂತರ ಸ್ವಲ್ಪ ತುರಿದ ಕೊಬ್ಬರಿಯನ್ನು ಮೇಲೆ ಸಿಂಪಡಿಸಿ ಮತ್ತು ಬೌಲ್​ನಿಂದ ಮತ್ತೊಮ್ಮೆ ಒತ್ತಿರಿ.
*ಈ ಮಿಶ್ರಣವನ್ನು ಹೊರತೆಗೆಯಿರಿ. ತುಪ್ಪ ಲೇಪಿತ ಚಪಾತಿ ಲತ್ತುಗುಣಿ ಕಡ್ಡಿಯಿಂದ ಸಮವಾಗಿ ಸುತ್ತಿಕೊಳ್ಳಿ.
*ಬೇಕಾದ ಗಾತ್ರದ ಮೇಲಿನ ಅರ್ಧವನ್ನು ಕತ್ತರಿಸಿ.  ರುಚಿಕರವಾದ ಶೇಂಗಾ ಕೊಬ್ಬರಿ ಚಿಕ್ಕಿ ತಿನ್ನಲು ರೆಡಿ.